Къуэдзокъуэ Мухьэмэд республикэм и къалащхьэм и унафэщIщ
Налшык къалэ округым щIыпIэ унафэр зегъэкIуэнымкIэ и советым дыгъуасэ иригъэкIуэкIа 29-нэ сессием щIыналъэ администрацэм и Iэтащхьэу щагъэуващ Къуэдзокъуэ Мухьэмэд. Абы и кандидатурэр къыхалъхьащ къалэм и Iэтащхьэм и къулыкъум увынур къыхэхыным теухуауэ ирагъэкIуэкIа конкурсым кърикIуахэм япкъ иткIэ.
КъБР-м и къалащхьэм и унафэщIу щIэуэ ягъэувам кърагъэза дзыхьым папщIэ депутатхэм, республикэм и нэхъыжьхэм фIыщIэ яхуищIащ икIи зыпэрыува IэнатIэр зэкIэлъигъэкIуэн папщIэ и къарум зэремыблэжынур жи-Iащ.
Депутатхэм Налшык къалэ округым и щIыналъэ администрацэм и Iэтащхьэм и япэ къуэдзэу хахащ щIыналъэ администрацэм и Iуэхухэр зезыгъакIуэ, аппаратым и унафэщI Тонконог Анатолий.
Налшык къалэ округым и щIыналъэ
администрацэм и пресс-IуэхущIапIэ.
